# אובוולדן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אובוולדן
עיר בירה | סרנן
שטח | 491 ק"מ²
אוכלוסייה | 32,700
נוצר | 1291
ראשי תיבות | OW
שפה רשמית | גרמנית
אתר אינטרנט | www.OW.ch

אובוולדן (גרמנית: Obwalden, להאזנה לחצו כאן (מידע) (עזרה)) הוא אחד מהקנטונים של שווייץ, הוא ממוקם במרכז שווייץ. אוכלוסיית הקנטון היא 32,700 תושבים (נכון ל-2001) ובירתו היא סרנן.

## [עריכה] גאוגרפיה

הנקודה הגבוהה ביותר בקנטון היא פסגת הר טיטליס שמתנשא לגובה של 3,238 מטר.

## [עריכה] היסטוריה

המושבות הראשונות באזור אובוולדן נוצרו בתקופת הקלטים והרומאים. בשנת 700 עברו הגרמאנים לאזור. ב-1291 הצטרף אובוולדן לנידוולדן ויצרו איחוד עם אורי ושוויץ. במאות ה-13 וה-14 הייתה לאובוולדן ממשלה עצמאית למרות שהקנטון חלק את בית הנבחרים שלו עם נידוולדן עד 1330.

בשנת 1403 הצטרף אובוולדן לאורי כדי לפלוש לאזור לוונטינה (כיום בקנטון טיצ'ינו) במטרה ליצור שווקים חדשים לגבינה ובקר. בסביבות שנת 1500 רבים באובוולדן עבדו כשכירי חרב. חלק משכירים אלו התעשרו והחזיקו משרדים רבים. בזמן כיבוש נפוליאון בין 1798 ו-1803 איבד אובוולדן את עצמאותו, אך לראשונה קיבלו האנשים הפשוטים זכויות פוליטיות מלאות. ב-1815 מנזר אנגלברג והרשות באותו השם הצטרפו לקנטון.

## [עריכה] פוליטיקה

באיחוד השווייצרי אובוולדן נחשב לחצי קנטון. מה שנותן לו את כל הזכויות והחובות של קנטונים מלאים, מלבד העובדה שחצי קנטון יכול לשלוח רק נציג אחד למועצת המדינה השווייצרית. גודלו הקטן של הקנטון מאפשר להרכיב ממשלה קטנה עם חמישה חברים בלבד.

## [עריכה] כלכלה

עסקים קטנים ובינוניים שולטים בכלכלת אובוולדן. רבים מהם הם מומחים בתחומים כמו מנועים, חומרים סינתטיים, ציוד רפואי או ננוטכנולוגיה.

לתחומים מסורתיים יותר ישנה עדיין חשיבות רבה. במיוחד יערנות, חקלאות וכדומה. החקלאות באובוולדן מתמחה בעיקר במרעה ובשר. החוות הן עדיין עסקים משפחתיים.

תיירות היא גם חלק משמעותי. שרותים רבים נבנים למען תיירים שמספקים רווחים נאים לכלכלה ולאוכלוסייה המקומית. כרבע מהאוכולוסייה עובדים באופן ישיר או עקיף בתחום התיירות.

## [עריכה] תיירות

מכיוון שאובוולדן ממוקם במרכז שווייץ, במאה ה-19 הפך הקנטון למרכז תיירות. שניים מההרים, הר פילאטוס והר טיטליס הם אתרי התיירות המרכזיים. ספורט חורף, בעיקר סקי וסנובורד, מושך תיירים רבים.

## [עריכה] קישורים חיצוניים

- האתר הרשמי של קנטון אובוולדן
- הסטטיסטיקה הרשמית
- הר פילאטוס
- הר טיטליס

הקנטונים של שווייץ

אובוולדן · אורי · אפנצל אוסר-רודן · אפנצל אינר-רודן · ארגאו · באזל-לנדשאפט · באזל-שטאדט · ברן · גלרוס · גראובינדן · ואלה · וו · זולותורן · ז'ורה · ז'נבה · טיצ'ינו · לוצרן · נידוולדן · נשאטל · סנט גלן · פריבור · צוג · ציריך · שוויץ · שפהאוזן · תורגאו |

מקור: http://he.wikipedia.org../../../%D7%90/%D7%95/%D7%91/%D7%90%D7%95%D7%91%D7%95%D7%95%D7%9C%D7%93%D7%9F.html

קטגוריה: שווייץ: קנטונים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Alemannisch
- Aragonés
- Català
- Česky
- Deutsch
- Esperanto
- Español
- Suomi
- Français
- Bahasa Indonesia
- Italiano
- 日本語
- Latina
- Nederlands
- Polski
- Português
- Rumantsch
- Русский
- Svenska